cyanic-selkie/wikianc huggingface dataset:
পুণ্যাহ
ইতিহাস
নওয়াব দরবার পরিচালিত এই অনুষ্ঠানে যেসকল ব্যক্তিগণ নওয়াবকে সন্তুষ্ট করতে পারতো তাদেরকে সম্মানসূচক খিলাত বা পোশাক দান করা হতো। এইভাবে জমিদারগণ ও অন্যান্য ভূস্বামীগণ তাদের রায়ত বা প্রজাবর্গকে নিযে পুণ্যাহ অনুষ্ঠান পালন করতেন। রায়তগণ বিগত বছরের বকেয়া রাজস্ব পরিশোধ করতেন এবং নতুন বছরের বন্দোবস্ত গ্রহণ করতেন। রায়তগণ জমিদারের কাঁচারিতে একত্রিত হয়ে জমিদার অথবা তার নাযেবের নিকট থেকে পান বা পানপাতা গ্রহণ করতেন। এ উপলক্ষে নৃত্য, সঙ্গীত, যাত্রা, মেলা, গবাদি পশুর দৌঁড়, মোরগযুদ্ধ এবং বিভিন্ন বিনোদনমূলক প্রতিযোগিতা অনুষ্ঠিত হতো। মুগল আমলে পুণ্যাহ উৎসবের কোনো নির্দিষ্ট তারিখ ছিলো না। যখন থেকে এই উৎসব রাজস্ব বন্দোবস্ত এবং রাজস্ব সংগ্রহের সাথে যুক্ত হলো, তখন থেকেই পুণ্যাহ উৎসবের তারিখ নির্ধারিত করা হলো। মূলত প্রধান ফসল তোলার সমযকে সাধারণভাবে এই উৎসবের জন্যে নির্ধারিত করা হতো। এ বিষযে মুর্শিদকুলী খান একটি নতুন রীতি প্রচলন করেন। এই রীতি অনুসারে চৈত্র মাসে (বাংলা সনের শেষ মাস, এর অনুরূপ ইংরেজি সালের মাস হলো মার্চ-এপ্রিল) ফসল তোলা শেষ হওয়ার পর পুণ্যাহ উৎসব পালন করা হতো। উৎসব শেষে সংগৃহীত রাজস্ব ভারতের দিল্লিতে প্রেরণ করা হতো। প্রাকৃতিক দুর্যোগের কারণে ফসল উৎপাদন হ্রাস পেলে পুণ্যাহ উৎসবেই রাজস্ব মওকুফের সিদ্ধান্ত গৃহীত হতো। পুণ্যাহ বলতে সমস্ত রাজস্বের আদায়কে বোঝাত না; অনাদায়কৃত রাজস্ব মওকুফ কিংবা ভবিষ্যতের জন্য স্থগিত করারর ব্যবস্থাও এই উৎসবে করা হতো। প্রাকৃতিক দুর্যোগের ক্ষেত্রে রায়তগণ বকেয়া রাজস্ব মওকুফ পেতো। এছাড়াও, চাষাবাদের জন্যে তাদেরকে তাকাবি বা ক্ষুদ্র ঋণ প্রদান করা হতো, পুণ্যাহ উৎসবে সে সকল ঋণের লেনদেনও সমপন্ন করা হতো।
১৭৬৬ সালে, ইংরেজদের দীউয়ানি লাভের পর, প্রথম পুণ্যাহ উৎসব অনুষ্ঠিত হয় মুর্শিদাবাদ কোর্টে ইংরেজদের রাজনৈতিক আবাসস্থল মতিঝিলে। লর্ড ক্লাইভ এ উৎসবের সভাপতিত্ব করেন। তিনি এর প্রতি বিশেষ গুরূত্ব আরোপ করেছিলেন এবং প্রতিবছর এ উৎসব পালনের পক্ষে ছিলেন। তবে কোর্ট অব ডাইরেক্টর্স ফোর্ট উইলিয়ম সরকারকে এ পুণ্যাহ উৎসব পালন না করার নির্দেশ দেন।
ধরন
প্রধানত দুই ধরনের পুণ্যাহ উৎসবের প্রচলন ছিলো: সদর এবং মফস্বল।
সদর
একে কেন্দ্রীয় পুণ্যাহ বলেও অভিহিত করা হতো। কেন্দ্রীয় পুণ্যাহ এমন এক ধরনের উৎসব যেখানে, জমিদার এবং অন্যান্য ভূস্বামিগণ উৎসব চলাকালীন বাংলার দীউয়ানের বাসভবনে অংশগ্রহণ করতেন। এবং সেখান থেকেই উৎসব পরিচালনা করেতন।
মফস্বল
মফস্বল পুণ্যাহ উৎসব প্রধানত জমিদারের কাঁচারিতে অনুষ্ঠিত হতো। এ উৎসবে জমিদার এবং প্রজাবর্গের অংশগ্রহণ সত্ত্বেও, সমস্ত জমির স্থায়ী বন্দোবস্ত না থাকায় এ রীতি ক্ষীণভাবে প্রচলিত ছিলো। কারণ সমস্ত জমির স্থায়ী বন্দোবস্ত ছিল না। কিছু শর্তে খাস জমি ইজারদারদেরকে দেওয়া হয়েছিল। খাস জমির বন্দোবস্তের জন্য জোতদার এবং ইজারাদারদের নিয়ে পুণ্যাহ উৎসব পালন করা হতো। এরূপ পুণ্যাহ উৎসব পূর্বে যেমন কেন্দ্রে অনুষ্ঠিত হতো সেভাবে না হয়ে কালেক্টরেট দফ্তরে অনুষ্ঠিত হতো। জমিদারগণ পুণ্যাহ উৎসব চালু রেখেছিল। তারা বরং ব্যাপকভাবেই উৎসব পালন করতেন। ব্যাপকভাবে উৎসব পালন জমিদার ও প্রজাবর্গের মধ্যে স্বাতন্ত্রের চিহ্ন হিসেবে বিবেচিত হয়।
নির্মলকুমার সিদ্ধান্ত
নির্মলকুমার সিদ্ধান্ত (Nirmalkumar Sidhanta) ( ১৩০০ ব - ৩ পৌষ ১৩৬৮ ব) ছিলেন একজন  ইংরাজী সাহিত্যের বিশিষ্ট ভারতীয়  বাঙালি পণ্ডিত। ভারতে ডিরেক্ট মেথড-এ ইংরাজী শিক্ষা প্রবর্তনে তিনি ছিলেন অন্যতম পথিকৃৎ। ১৯৫৯ খ্রিস্টাব্দে ভারত সরকার তাঁকে পদ্মভূষণ সম্মানে ভূষিত করে।
নির্মলকুমার সিদ্ধান্তর জন্ম বৃটিশ ভারতের উত্তর প্রদেশের  আগ্রায়। তাঁদের আদি নিবাস ছিল অধুনা পশ্চিমবঙ্গের বাঁকুড়া জেলার সোনামুখীতে। প্রাথমিক পড়াশোনা আগ্রা ও বাঁকুড়া জেলা স্কুলে। তারপর কলকাতার স্কটিশ চার্চ কলেজে। ১৯১৫ খ্রিস্টাব্দে তিনি  কেমব্রিজ বিশ্ববিদ্যালয়ে ইংরাজী সাহিত্যের ছাত্ররূপে প্রবেশ করে ১৯১৮ খ্রিস্টাব্দে বি.এ পরীক্ষায় প্রথম শ্রেণীতে প্রথম স্থান অধিকার করে রেকর্ড স্থাপন করেন। ১৯২০ খ্রিস্টাব্দে এম.এ পরীক্ষাতেও প্রথম হন। ১৯২২ খ্রিস্টাব্দে লন্ডন বিশ্ববিদ্যালয়ের লেকচারার হিসাবে কর্মজীবন শুরু করেন। ১৯৫৫ খ্রিস্টাব্দের ১৫ ই মে হতে ১৯৬০ খ্রিস্টাব্দের ৯ই অক্টোবর পর্যন্ত তিনি  কলকাতা বিশ্ববিদ্যালয়ের উপাচার্য ছিলেন। তার এই সময়ে বিশ্ববিদ্যালয়ের সিনেট হল ভাঙার জন্য 'বিশ্ববিদ্যালয়ের কালাপাহাড় ' এই দুর্নাম পেয়েছিলেন। ১৯৬০ খ্রিস্টাব্দে  তিনি দিল্লি বিশ্ববিদ্যালয়ের উপাচার্য নিযুক্ত হন। দেশে ইংরাজী শিক্ষাদানের জন্য ডিরেক্ট মেথড-এর ব্যবহারের অগ্রণী ভূমিকা নিয়েছিলেন তিনি। ইউরোপে, আমেরিকা ও দূরপ্রাচ্যের দেশসমূহে  শিক্ষক প্রতিনিধিরূপে ভারতের প্রতিনিধিত্ব করেন। ভারতের বিভিন্ন শিল্প, সাহিত্য সংস্কৃতির সঙ্গে যুক্ত ছিলেন। তার রচিত "হিরোইক এজ" প্রাচীন ভারতীয় সংস্কৃতির উপর এক মূল্যবান গ্রন্থ।
১৯৫৯ খ্রিস্টাব্দে ভারত সরকারের পদ্মভূষণ সম্মানে ভূষিত হন। ১৯৬১ খ্রিস্টাব্দে তিনি কলকাতা বিশ্ববিদ্যালয়ের সাম্মানিক ডি.লিট সম্মানে ভূষিত হন।
উইকিপিডিয়া জিরো
উইকিপিডিয়া জিরো উইকিমিডিয়া ফাউন্ডেশনের একটি প্রকল্প ছিল যা বিনামূল্যে উইকিপিডিয়া ব্যবহারের সুযোগ প্রদান করেছে, বিশেষ করে উন্নয়নশীল দেশসমূহে। এই প্রোগ্রামের উদ্দেশ্য ছিল মুক্ত জ্ঞান ব্যবহারে প্রতিবন্ধকতা কমানো—কেননা ডাটা ব্যবহারের খরচ হচ্ছে একটি বৃহত্তর প্রতিবন্ধকতা। ৭২টির বেশি দেশে ৯৭টি অপারেটরকে নিয়ে, এই প্রোগ্রামের মাধ্যমে প্রায় ৮০ কোটি মানুষ উইকিপিডিয়া বিনামূল্যে ব্যবহার করেছে।
এই প্রোগ্রামটি ২০১২ সালে চালু করা হয়। মার্চ ২০১৩ সালে, উইকিপিডিয়ায় জিরো তাদের কাজের জন্য সাউথ বা সাউথওয়েস্ট ইন্টারেক্টিভ পুরস্কার লাভ করে। নেট নিরপেক্ষতা নীতি লঙ্ঘন নিয়ে কয়েক বছর সমালোচনার পরে, ২০১৮ সালের ফেব্রুয়ারি মাসে উইকিমিডিয়া ফাউন্ডেশন এই উদ্যোগের শেষ ঘোষণা করে।
ইতিহাস
উইকিপিডিয়া জিরো ২০১২ সালে প্রথম মালয়েশিয়ায় চালু করা হয়। অক্টোবর ২০১২ সালে, এটি যথাক্রমে ডিটিএসি এবং সৌদি টেলিকম কোম্পানির সাথে থাইল্যান্ড ও সৌদি আরবে চালু করা হয়েছিল। মে ২০১৩ সালে, মোবিলিংককে সাথে নিয়ে এটি পাকিস্তানে চালু করা হয়। জুন ২০১৩ সালে, ডায়লগ আজিয়াটা কে সাথে নিয়ে এটি শ্রীলঙ্কায় শুরু হয়। বিনামূল্যে উইকিপিডিয়ায় প্রবেশধিকার এয়ারচেলের মাধ্যমে ভারতে প্রদান করা হয়। অক্টোবর ২০১৩ সালে, উমনিয়াহকে সাথে নিয়ে জর্দানে এটি চালু করা হয়। ২৫ অক্টোবর ২০১৩ সালে, বাংলালিংককে সাথে নিয়ে এই সেবাটি বাংলাদেশে চালু করা হয়। মে ২০১৪ সালে, এনসেলকে সাথে নিয়ে এটি নেপালে চালু হয়।
ফেসবুক জিরো উইকিপিডিয়া জিরোর জন্য একটি অণুপ্রেরণা হিসেবে উল্লেখ করা হয়েছে।
খামানোন
খামানোন (ਪੰਜਾਬੀ: ਖਮਾਣੋਂ), (Khamanon) ভারতের পাঞ্জাব রাজ্যের ফতেগড় সাহিব জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৫৪ মিটার (৮৩৩ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে খামানোন শহরের জনসংখ্যা হল ৮৮৭৬ জন। এর মধ্যে পুরুষ ৫৫% এবং নারী ৪৫%।
এই শহরের জনসংখ্যার ১১% হল ৬ বছর বা তার কম বয়সী।
পাংগা মটকপুর ইউনিয়ন
পাংগা মটকপুর ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
অবস্থান
নীলফামারী জেলার ডোমার থানার অন্তর্গত একটি ইউনিয়ন।
প্রশাসনিক এলাকা
মোট ওয়ার্ড: ৯ টি।
ইউনিয়ন চেয়ারম্যান: আব্দুল হাকিম (ভুট্ট)
আরও দেখুন
পাঙ্গার মেলাঃ এ অঞ্চলের অতি প্রাচীন ও সমৃদ্ধ মেলা কিন্তু বর্তমানে এ মেলার অস্তিত্ব বিলীন প্রায়।
জাতিসংঘের দাপ্তরিক ভাষা
থাম্ব|জাতিসংঘের সম্মেলন । জাতিসংঘের বৈঠকে ব্যবহৃত ছয়টি ভাষাকে বলা হয় জাতিসংঘের দাপ্তরিক ভাষা। জাতিসংঘের সকল আনুষ্ঠানিক দলিল দস্তাবেজ গুলোও এই ছয়টি ভাষায় লিখা হয়। ভাষা গুলোর নাম বর্ণানুক্রমিক ক্রমে দেয়া হলঃ
ইন্টারন্যাশনাল মোবাইল স্যাটেলাইট অর্গানাইজেশন
ইন্টারন্যাশনাল মোবাইল স্যাটেলাইট অর্গানাইজেশন (আইএমএসও) আন্তঃরাষ্ট্রীয় পাবলিক স্যাটেলাইট নিরাপদ ও নিরাপত্তা প্রদানকারী একটি সেবা যা ইনমারসাট স্যাটেলাইট ব্যবহারের মাধ্যম করে থাকে। এ সংস্থার কয়েকটি সেবার মধ্যে রয়েছে:
জাতিসংঘের দাপ্তরিক ভাষা
বর্ণনা
জাতিসংঘের বিভিন্ন অঙ্গসংস্থা, বিশেষ করে সাধারণ সভা (৫১ নং অনুচ্ছেদ অনুযায়ী), অর্থনৈতিক ও সামাজিক পরিষদ এবং নিরাপত্তা পরিষদে র (৪১ নং অনুচ্ছেদ অনুযায়ী) সভায় এই ভাষাগুলো ব্যবহার করা হয়। জাতিসংঘ অধিভুক্ত দেশগুলোর প্রতিনিধিগণ এই ছয়টি ভাষার যেকোন একটি ভাষা ব্যবহার করে বক্তৃতা দিতে পারবেন। এছাড়াও তিনি চাইলে অন্য কোন ভাষা ব্যবহার করতে পারবেন এবং সেক্ষেত্রে তাকে এই ছয়টি ভাষার যেকোন একটি ভাষায় অনুবাদ করে দিতে হবে। "জাতিসংঘ ইন্টারপ্রেসেশন সার্ভিস" নামক সেবার মাধ্যমে জাতিসংঘ একটি নির্দিষ্ট ভাষার বিপরীতে বাকি পাঁচটি অফিশিয়াল ভাষায় অনুবাদ প্রকাশ করে।
অফিসিয়াল ডকুমেন্টগুলো প্রচারের জন্যও এই ছয়টি অফিশিয়াল ভাষা ব্যবহার করা হয়। যতক্ষণ পর্যন্ত একটি নির্দিষ্ট ডকুমেন্ট সম্পূর্ণ ছয়টি অফিশিয়াল ভাষায় না পাওয়া যায়, ততক্ষণ পর্যন্ত সেটি প্রকাশ করা হয়না। সাধারণত, ছয়টি ভাষার প্রত্যেকটি সমানভাবে অনুমোদিত।
ইন্টারন্যাশনাল মোবাইল স্যাটেলাইট অর্গানাইজেশন
ইতিহাস
The International Maritime Satellite Organization (IMSO) was established under the auspices of the International Maritime Organization by the Convention on the International Maritime Satellite Organization, signed at London on 3 September 1976 and entered into force on 16 July 1979. The Assembly of the IMSO decided to rename the organization to the International Mobile Satellite Organization (Inmarsat) in December 1994. The IMSO was reestablished by the Convention on the International Mobile Satellite Organization signed at London on 24 April 1998 and succeeded INMARSAT on 15 April 1999.
After the succession, the Inmarsat space segment and operational business were transferred to Inmarsat plc, a newly created private company based in the UK, with the IMSO overseeing the public services obligations of the company pursuant to an agreement concluded between IMSO and Inmarsat Ltd. An agreement between the International Civil Aviation Organization (ICAO) and the IMSO was signed in Montreal, Canada, on 20 September 2000 and addresses the relationship between ICAO and IMSO.
As of December 2014, Inmarsat has 99 state parties that represent approximately 95 per cent of the gross tonnage of the world's merchant fleet.
সুই ধাগা
সুই ধাগা: মেড ইন ইন্ডিয়া শরৎ কির্তনীয়া  পরিচালিত এবং আদিত্য চোপড়া ও মণীশ শর্মা প্রযোজিত ২০১৮ সালের ভারতীয় হিন্দি ভাষার চলচ্চিত্র। ২০১৮ সালের ২৯ শে সেপ্টেম্বর চলচ্চিত্রটি মুক্তি পায়। চলচ্চিত্রটিতে অভিনয় করেছেন আনুশকা শর্মা ও বরুণ ধবন, তারা ভারতের ছোট শহরে একজোড়া বিবাহিত দম্পতি হিসাবে তাদের নিজস্ব ছোট আকারের পোশাক ব্যবসা শুরু করে।
বহিঃসংযোগ
Sui Dhaaga
ভূতনাথ মার্কেট মেট্রো স্টেশন
ভূতনাথ মার্কেট মেট্রো স্টেশন হল লখনউ মেট্রোর একটি উত্তোলিত মেট্রো স্টেশন। স্টেশনটি রেড লাইনে অবস্থিত। এটি ২০১৯ সালের ৮ই মার্চ জনসাধারণের জন্য উন্মুক্ত করা হয়েছিল।
মায়ানী ইউনিয়ন
মায়ানী বাংলাদেশের চট্টগ্রাম জেলার মীরসরাই উপজেলার অন্তর্গত একটি ইউনিয়ন।
আয়তন
মায়ানী ইউনিয়নের আয়তন ৪,৫৯০ একর (১৮.৫৮ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী মায়ানী ইউনিয়নের মোট জনসংখ্যা ১৮,২৮৫ জন। এর মধ্যে পুরুষ ৮,৫১১ জন এবং মহিলা ৯,৭৭৪ জন। মোট পরিবার ৩,৫৪৯টি।
অবস্থান ও সীমানা
মীরসরাই উপজেলার দক্ষিণ-মধ্যাংশে মায়ানী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পূর্বে খৈয়াছড়া ইউনিয়ন, দক্ষিণে ও পশ্চিমে সাহেরখালী ইউনিয়ন এবং উত্তরে মীরসরাই পৌরসভা অবস্থিত।
প্রশাসনিক কাঠামো
মায়ানী ইউনিয়ন মীরসরাই উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার মীরসরাই থানার আওতাধীন। এটি জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এটি সৈদালী এবং মায়ানী এ ২টি মৌজায় বিভক্ত।
শিক্ষা ব্যবস্থা
২০১১ সালের আদমশুমারি অনুযায়ী মায়ানী ইউনিয়নে সাক্ষরতার হার ৫৯.৬%। এ ইউনিয়নে ১টি কলেজ, ২টি মাদ্রাসা, ৪টি মাধ্যমিক বিদ্যালয় ও ১৪টি প্রাথমিক বিদ্যালয় রয়েছে।
যোগাযোগ ব্যবস্থা
মায়ানী ইউনিয়নে যোগাযোগের প্রধান সড়ক মীরসরাই-মায়ানী সড়ক। প্রধান যোগাযোগ মাধ্যম সিএনজি চালিত অটোরিক্সা।
খাল ও নদী
মায়ানী ইউনিয়নের উপর দিয়ে প্রবাহিত হচ্ছে সাহেরখালী খাল, পূর্ব মায়ানী খাল, ছাগলখাইয়া খাল এবং সৈদালী খাল।
হাট-বাজার
মায়ানী ইউনিয়নের প্রধান প্রধান হাট/বাজারগুলো হল আনন্দর হাট বাজার, কৈলাশগঞ্জ বাজার, পূর্ব মায়ানী ভোরের বাজার এবং বড়ুয়াপাড়া ভেরেংতলী বাজার।
খাদিমনগর জাতীয় উদ্যান
খাদিমনগর জাতীয় উদ্যান বাংলাদেশের সিলেট জেলায় অবস্থিত একটি জাতীয় উদ্যান। ২০০৬ সালের ১৩ এপ্রিল এটি প্রতিষ্ঠিত হয়। ৬৭৮.৮০ হেক্টর (১৬৭৭ একর) জমি নিয়ে এই জাতীয় উদ্যানটি গঠিত।
প্রাণ বৈচিত্র্য
খাদিমনগর জাতীয় উদ্যানে প্রায় ২১৭ প্রজাতির গাছ এবং ৮৩ প্রজাতির প্রাণী রয়েছে।
উদ্ভিদ
খাদিমনগর জাতীয় উদ্যানে আছে প্রচুর সেগুন গাছ। এছাড়াও দেখা যায় ঢাকি জাম, গর্জন, চম্পা ফুল, চিকরাশি, চাপালিশ, মেহগনি, শিমুল, চন্দন, জারুল, আম, জাম, কাউ, লটকন, বন বড়ই, জাওয়া, কাইমূলা, গুল্লি, পিতরাজ, বট, আমলকি, হরিতকি, বহেড়া, মান্দা, পারুয়া, মিনজিরি, অর্জুন, একাশিয়া প্রভৃতি। বাঁশ ের প্রজাতিগুলো হচ্ছে জাইবাশ, বেতুয়া বাঁশ, পেঁচা বাঁশ, পারুয়া বাঁশ এবং বেতের প্রজাতিগুলো হচ্ছে তাল্লাবেত, জালিবেত।
প্রাণী
এই উদ্যানে পাখির মধ্যে রয়েছে দোয়েল, ময়না, শ্যামা, কাক, কোকিল, টিয়া, কাঠ ঠোকরা, মাছরাঙ্গা, চিল, ঘুঘু, বক, টুনটুনি, চড়ুই, বুলবুলি, বনমোরগ, মথুরা, শালিক। স্তন্যপায়ীর মধ্যে রয়েছে বানর, হনুমান, শিয়াল, বনবিড়াল, বেজি, কাঠবিড়াল, ইঁদুর, খরগোশ, মেছো বাঘ। সাপের মধ্যে আছে অজগর, দারাইশ, উলুপুড়া, চন্দ বুড়াসহ নানা বিষধর সাপ।
শকুনের নিরাপদ এলাকা
শকুনের নিরাপদ এলাকা-১ তফসিল অনুসারে খাদিমনগর জাতীয় উদ্যান শকুনের জন্য নিরাপদ বলে ঘোষিত।
পর্যটন
alt=বনের ভেতর বসার জন্য সিমেন্ট নির্মিত ব্যাঙের ছাতা|থাম্ব|350x350পিক্সেল|বনের ভেতর বসার জন্য সিমেন্ট নির্মিত ব্যাঙের ছাতা ঘন বনে ভ্রমণের প্রশান্তি পেতে বিভিন্ন সময়েই ভীড় করে থাকে ভ্রমণ পিপাসুরা। কেউ কেউ মূল শহর থেকে ব্যক্তিগতভাবে সাইকেলে চড়েও বনভ্রমণে চলে আসেন। বর্ষায় কোথাও কোথাও পানির নালাও পার হতে হয়, তবে শীতেও বেশ পাতাবহুল থাকে বন। তবে বনের পথ ধরে কাঁটা জাতীয় উদ্ভিদের মোটামুটি সুলভ প্রাপ্তি দেখা যায়।
কামালপুর যুদ্ধ
প্রেক্ষাপট
পুরাতন ব্রহ্মপুত্র নদের তীরে এবং জামালপুর হয়ে ময়মনসিংহ সড়ক সংযোগে কামালপুর ছিল অন্যতম শক্ত সীমান্ত ফাঁড়ি। পাকিস্তান সেনাবাহিনীর ওয়ার ম্যাপে বৃহত্তর টাঙ্গাইল এবং ময়মনসিংহের দায়িত্বে ছিল মেজর জেনারেল জামশেদের ৩৬ অ্যাডহক ডিভিশন। ১৮৫ কিলোমিটার দীর্ঘ এই এলাকাটিতে ২ টি রাস্তা ছিলো ঢাকার দিকে মুক্তিবাহিনীর অগ্রসর হওয়ার। একটি হালুয়াঘাট-ময়মনসিংহ হয়ে, অন্যটি কামালপুর-জামালপুর দিয়ে। এটি আটকানোর দায়িত্বে ছিলো ব্রিগেডিয়ার কাদিরের পাক আর্মির ৯৩ ব্রিগেড- যার দুটি রেজিমেন্ট যথাক্রমে : ৩৩ পাঞ্জাব এবং ৩১ বালুচ। ৩৩ পাঞ্জাব অবস্থান নিয়েছিলো হালুয়াঘাটে আর ৩১ বালুচ অবস্থান নিয়েছিলো কামালপুর, নকশী আর বারোমারিতে।
কামালপুরে ৩১ বালুচের সাথে ছিলো ইস্ট পাকিস্তান সিভিল আর্মড ফোর্স আর ১ প্লাটুন রাজাকার। কামালপুর বিওপি (বর্ডার আউট পোষ্ট/বর্ডার অবজারভেশন পোস্ট) এর সিও ছিলো ক্যাপ্টেন আহসান মালিক। প্রচুর শক্তিশালী অস্ত্র আর গোলাবারুদের পাশাপাশি ৮১ মি.মি. ৩ টি মর্টার ছিলো কামালপুর বিওপিতে। সেখানে ছিল গোলা-নিরোধী ছাদ বিশিষ্ট কংক্রিট বাংকার, যেগুলো প্রতিটি গভীর নালার মাধ্যমে নিজেদের মধ্যে যোগাযোগ ও সাহায্য বিনিময়ে সক্ষম ছিল। নিরাপত্তা বেষ্টনী হিসাবে ছিল স্ব-নিয়ন্ত্রিত ফাঁদ ও ভূমিবিস্ফোরক। সন্ধ্যার পর পাকিস্তানের সৈন্যরা ভেতরের নিরাপদ স্তরে ঢুকে যেত।
প্রস্তুতি
১৯৭১ সালের ৩১শে জুলাই দিবাগত রাতে (১লা অগাস্ট রাত) জেড ফোর্সের কমান্ডার জিয়াউর রহমান এর নির্দেশ মোতাবেক ১ম ইস্ট বেঙ্গল রেজিমেন্টের সিও (কমান্ডিং অফিসার) মেজর মইনুল হোসেন এর নেতৃত্বে উত্তর ও পূর্ব দিক থেকে ডেল্টা এবং ব্রাভো কোম্পানি শত্রুপক্ষের উপর ঝাঁপিয়ে পড়ে। মেজর মইন এতো দ্রুত এমন মিশনে রাজি ছিলেন না। তার মতে কামালপুরের মত শক্তিশালী পাকিস্তানি ঘাঁটিতে সেটপিস যুদ্ধের মাধ্যমে আক্রমণ করার সক্ষমতা জেড ফোর্সের বা তার ব্যাটালিয়নের তখনো অবধি হয়নি। মেজর মইনের প্ল্যান ছিলো হিট অ্যান্ড রান (গেরিলা) পদ্ধতিতে পাকিস্তান ফোর্সকে দুর্বল এবং নাজেহাল করা। কিন্তু জিয়া সিদ্ধান্ত পাল্টালেন না। এর মূল কারণ ছিল হাইকমান্ডের নির্দেশ এবং ঘাঁটিটির স্ট্র্যাটেজিক গুরুত্ব। মেজর মইনের ১ম ইস্ট বেঙ্গল ব্যাটালিয়নে সৈন্য ছিলো সর্বসাকুল্যে ৮৫০ জন। জেড ফোর্সের ১ম সম্মুখ সমর কামালপুর অপারেশনে ব্রিগেড কমান্ডার জিয়াউর রহমান নিজে উপস্থিত ছিলেন যুদ্ধ সমন্বয় করার জন্য।
প্রথম যুদ্ধের বিবরণ
জিয়ার অবস্থান থেকে কামানের গোলা বর্ষনের মাধ্যমেই যুদ্ধ শুরু হয়। রাত সাড়ে ৩ টায় ক্যাপ্টেন সালাহউদ্দিন মমতাজ তার ২ প্লাটুন সৈন্য নিয়ে শত্রুঘাঁটিতে ঢুকে পড়েন। এটি ছিল জেড ফোর্সের ১ম অপারেশন। আর যোদ্ধাদের বড় অংশই ছিল স্বল্পপ্রশিক্ষণপ্রাপ্ত। ফলে তারা শুরুর দিকে ময়দানে যথেষ্ট সাহসিকতার পরিচয় দিতে পারছিল না।  তাদের গতি অপেক্ষাকৃত ধীর হয়ে পড়ে। পরিস্থিতি বিবেচনায় ক্যাপ্টেন সালাউদ্দিন মমতাজ অসামান্য নেতৃত্বের পরিচয় দেন। তিনি সামনে থেকে দলকে এগিয়ে নিয়ে যান, তার উচ্চ এবং উদ্দামী কন্ঠ জোয়ানদের মাঝে নিয়ে আসে গতি। উচ্চ কন্ঠে বলতে থাকেন, "আভি তাক ওয়াক্ত হ্যায়, শালালোক সারেন্ডার কারো, নেহি তো জিন্দা নেহী ছোড়েঙ্গা" "ইয়াহিয়া খান এখনও এমন বুলেট তৈরি করতে পারেনাই, যা মমতাজকে ভেদ করবে" "যদি মরতেই হয়, এক পাকসেনাকে সাথে নিয়ে মরো। বাংলার মাটিতে শহিদ হও" সালাউদ্দিন মমতাজের অসীম সাহসে আর তার কোম্পানির মুক্তিযোদ্ধাদের প্রচন্ড আক্রমণে পাকিস্তানিদের ১ম ডিফেন্স কর্ডন শেল প্রুফ বাংকারে ঢুকে পড়ে। এ সময় সালাউদ্দিন মমতাজ আরও সাহসী হয়ে উঠে ২০-২৫ জনকে নিয়ে বিওপির কমিউনিটি সেন্টারে ঢুকে পড়েন। তিনি একসময় বুঝতে পারেন যে পাকিস্তানিরা সামনের সারির বাংকার পজিশনগুলো ক্লিয়ার করে পিছিয়ে গিয়ে পুনরায় সেকেন্ড লাইনে কাউন্টার অ্যাটাকের প্রস্তুতি নিচ্ছে। তাই তিনি ওয়্যারলেসে সুবেদার হাই এর প্লাটুনকে ডানদিকে যাওয়ার জন্য আদেশ দেন। প্রথমবারে সম্ভবত হাই তার নির্দেশ শুনতে পান নি, তাই সালাউদ্দিন পুনরায় ওয়্যারলেসে "হাই" বলেন। সাথে সাথেই তার সামনে একটি গোলা বিস্ফোরিত হয়। লুটিয়ে পড়েন বীরউত্তম ক্যাপ্টেন সালাউদ্দিন মমতাজ। দুর্ভাগ্য তার, স্বাধীন বাংলার সূর্য দেখে যেতে পারেন নি। সালাউদ্দিনের দেহ উদ্ধার করা যায় নি, তার মৃতদেহ উদ্ধার করতে গিয়ে আরো তিনজন প্রাণ হারান। পরে তার ঘড়ি, স্টেনগান ও কিছু কাগজপত্র উদ্ধার করা সম্ভব হয়। সালাউদ্দিন মমতাজ নিহত হবার খবর জানতে পেরে মেজর মইন ওয়্যারলেসে ক্যাপ্টেন মাহবুবকে কমান্ড করেন পেছন থেকে আক্রমণের জন্য। কিন্তু ক্যাপ্টেন মাহবুবের সাড়া না পেয়ে তিনি ঝোঁপঝাড় ও গাছের আড়াল থেকে খোলা জায়গায় চলে আসেন যাতে ওয়্যারলেস ভালোভাবে কাজ করতে পারে। দুর্ভাগ্য, সাথে সাথেই একঝাক মেশিনগানের গুলি এসে তার ওয়্যারলেস অপারেটর শহীদ হন। এ সময় তার ওয়্যারলেস সেটটিও অকেজো হয়ে যায়। মেজর মইন হতভম্ব হয়ে এসময় চিৎকার করে নির্দেশ দিতে থাকেন। দ্রুত ভোরের আলো ফুটে ওঠে। চারদিকে তখন হতাহতের ছড়াছড়ি। ক্যাপ্টেন হাফিজ আহত হয়ে মাটিতে পড়ে আছেন। লেফটেন্যান্ট মান্নানও আহত। জিয়া এসময় উদ্ধারকাজে যোগ দেন। গোলাগুলি চলা অবস্থাতেই জিয়া, মইন, লিয়াকতরা মিলে হাফিজ, মান্নান সহ অন্য আহত যোদ্ধাদের উদ্ধার করে পিছু হটেন। অন্যদিকে ২ টি ১২০ মি. মি. মর্টার আর বেশকিছু সেনা সহ বকশীগঞ্জ থেকে কামালপুরের দিকে আসতে থাকা পাকিস্তান সেনাবাহিনীর ৩ টি লরী উড়ে যায় মুক্তিযোদ্ধাদের কাট অফ পার্টির পুঁতে রাখা মাইনে। তাঁদের অ্যামবুশে ১০ জন পাকসেনা নিহত এবং ১০-১১ জন আহত হয়। ১ মুক্তিযোদ্ধা শহীদ হন, ২/৩ জন আহত হন
ফলাফল
যুদ্ধোত্তর বিশ্লেষণে মূলত ৪টি কারণ প্রতীয়মান হয় পরাজয়ের কারণ হিসাবেঃ
এটি এতই শক্তিশালী ঘাঁটি ছিল যে এই ঘাঁটিতে সর্বমোট ৪ বার নিয়মিত বাহিনী পর্যায়ে সরাসরি সেটপিস যুদ্ধ হয়েছে- alt=৪ ডিসেম্বর ১৯৭১ সালে মুক্তিযোদ্ধা বশীর আহমদ ও আনিসুর রহমান সঞ্জু পাকবাহিনীর কাছে আত্মসমর্পণের বার্তা নিয়ে যায়। মুক্তিবাহিনী ঘাঁটিতে ঢুকে পড়লে তাদের কপালে বড় দুঃখ আছে এটা বুঝতে পারে তারা।পাকসেনারা আত্মসমর্পণ করতে বাধ্য হয়। ক্যাপ্টেন আহসান মালিক সাদা পতাকা নিয়ে বের হয়ে আসেন। যৌথ বাহিনী তাদের সাথে সদয় আচরণ করে। বিবিসিতে এ খবর প্রচার করা হয়। ক্যাপ্টেন আহসান মালিক পরে মুক্তিবাহিনীর বীরত্বের প্রশংসা করেন।|থাম্ব|কামালপুরে আত্মসমর্পণ করছে পাকিস্তানিরা; মুক্তিযোদ্ধা ও সাংবাদিক হারুন হাবীবের তোলা ছবি ৪ ডিসেম্বর পর্যন্ত হিট অ্যান্ড রান হয়েছে মোট ২০ বার! পুরো মুক্তিযুদ্ধে কামালপুর অভিযানে সর্বমোট ১৯৭ জন মুক্তিযোদ্ধা শহীদ হয়েছেন, আহত হয়েছেন অসংখ্য। অন্যদিকে পাকিস্তান সেনাবাহিনীর ৩১ বালুচের একটি কোম্পানির কমান্ডার মেজর আইয়ুব সহ ২২০ জন সেনা নিহত হয়েছেন। বীর উত্তম থেকে বীর প্রতীক মিলিয়ে সর্বমোট ২৯ জন মুক্তিযোদ্ধা সাহসীকতা পদক পেয়েছেন কেবল কামালপুর যুদ্ধের জন্যই, মুক্তিযুদ্ধের ইতিহাসে এমন উদাহরণ আর একটিও নেই।
গণপ্রতিনিধিত্ব আদেশ, ১৯৭২
গণপ্রতিনিধিত্ব আদেশ হল সংসদ সদস্যদের নির্বাচন, নির্বাচন কমিশনের ভূমিকা এবং বাংলাদেশী রাজনৈতিক দলগুলোর নিবন্ধন সংক্রান্ত আইনের একটি সেট।
ইতিহাস
গণপ্রতিনিধিত্ব আদেশ ২৬ ডিসেম্বর ১৯৭২ সালে পাস হয় এবং আইনি কাঠামোর আদেশ এবং ১৯৭০ সালের জাতীয় ও প্রাদেশিক পরিষদ (নির্বাচন) অধ্যাদেশ বাতিল করা হয় আইনটি বাংলাদেশে সংসদ সদস্য নির্বাচন এবং নির্বাচন কমিশনে রাজনৈতিক দলগুলোর নিবন্ধন নিয়ন্ত্রণ করে। নির্বাচন কমিশনে নিবন্ধন করতে রাজনৈতিক দলগুলোকে অধ্যাদেশের অধীনে তিনটি শর্ত পূরণ করতে হবে। এটি নির্বাচনের সময় প্রতিটি সংসদীয় আসনের জন্য রিটার্নিং অফিসার প্রদানের দায়িত্ব নির্বাচন কমিশনকে দেয়।
আদেশটি আগস্ট ২০০৮ সালে গণপ্রতিনিধিত্ব আদেশ (সংশোধন) অধ্যাদেশের মাধ্যমে সংশোধন করা হয়েছিল যা ২০০৯ সালে সংসদে পাস হয়েছিল
মন্টপিলিয়ার, ভারমন্ট
মন্টপিলিয়ার মার্কিন যুক্তরাষ্ট্রের ভার্মন্ট অঙ্গরাজ্যের রাজধানী ও ওয়াশিংটন কাউন্টির আসন। যুক্তরাষ্ট্রের অঙ্গরাজ্যগুলোর রাজধানীর মধ্যে এটি জনসংখ্যায় ক্ষুদ্রতম। ২০১০ এর আদমশুমারি অনুযায়ী এর জনসংখ্যা ছিল ৭,৮৫৫। তবে এখানে কর্মসংস্থানের প্রচুর সুযোগ থাকায় দিনের বেলা এখানে ২১,০০০ লোক অবস্থান করে। এখানে ভার্মন্ট চারুকলা কলেজ ও নিউ ইংল্যান্ড রন্ধন ইনস্টিটিউট অবস্থিত। ফ্রান্সের মন্টপিলিয়ার শহরের নামানুসারে এর নাম "মন্টপিলিয়ার" রাখা হয়।
ইতিহাস
১৬০০ থেকে ১৮০০ খ্রিস্টাব্দের মধ্যে ইউরোপীয়রা এখানে বসতি স্থাপন করতে শুরু করে। যুদ্ধ, রোগশোকসহ নানাবিধ কারণে এখানকার আদিবাসী জনগণ ক্রমেই নিশ্চিহ্ন হতে শুরু করে। অষ্টাদশ শতকের মাঝামাঝি সময়েও এ এলাকায় আদিবাসী আমেরিকানদের অস্তিত্ব ছিল বলে জানা যায়।
১৭৮১ সালের ১৪ই আগস্ট মন্টপিলিয়ারকে ভার্মন্ট সাধারণ পরিষদ স্থানীয় স্বায়ত্তশাসন ক্ষমতা প্রদান করে। ১৭৮৭ সালের মে-তে কর্নেল জ্যাকব ডেভিস ও জেনারেল পার্লে ডেভিসের আগমনের মধ্য দিয়ে স্থায়ী বসতি নির্মাণ শুরু হয়। ঐ বছর শীতে কর্নেল ডেভিসের পরিবার এখানে বসবাস শুরু করে। কর্নেল ডেভিস শহরটির নামকরণ করেন "মন্টপিলিয়ার।"
আমেরিকার স্বাধীনতাযুদ্ধে ফ্রেঞ্চদের অবদানের কথা স্মরণ করে এখানকার বাসিন্দাদের মধ্যে ফ্রান্সপ্রীতি গড়ে ওঠে। ১৭৯১ সালে এর জনসংখ্যা বেড়ে দাঁড়ায় ১১৭।
১৭৯৯ সালে উইনুস্কি নদীর উপর দিয়ে ভার্মন্টের বার্লিন শহর ও মন্টপিলিয়ারের মধ্যে সেতু নির্মাণ করা হয়। ১৮০৪ সালের ৬ ফেব্রুয়ারি শহরের বাসিন্দাদের মধ্যে ভূমিবণ্টনের লক্ষ্যে সনদ ইস্যু করা হয়।
১৮০৫ সালে জনসংখ্যা বেড়ে দাঁড়ায় ১,২০০। ঐ বছর রাজ্য আইনসভা একটি স্থায়ী ভবন নির্মাণের জন্য জায়গা অনুসন্ধান করে। স্টেট স্ট্রিটে অতি দ্রুত আইনসভা ভবন নির্মাণ করা হয়।
১৮২৫ সালে আমেরিকার স্বাধীনতাযুদ্ধে অংশগ্রহণকারী মারকুয়েস দি লাফোঁত মন্টপিলিয়ার সফরে আসেন।
১৮৪৯ সালের ২০শে জুন এখানে ভার্মন্টের কেন্দ্রীয় রেলসড়ক নির্মাণ করা হয়। ১৮৪৮ সালের ৯ নভেম্বর ভার্মন্টের বিধানসভা একে মন্টপিলিয়ার ও পূর্ব মন্টপিলিয়ার নামক দুই ভাগে বিভক্ত করা হয়।
১৮৫৮ সালে নদীর সমান্তরালে অবস্থিত সড়কগুলো নির্মাণ করা হয়।
আমেরিকান গৃহযুদ্ধে ভার্মন্টের সৈনিকদের বীরত্ব উপলক্ষে আয়োজিত অনুষ্ঠানে জেনারেল ফিলিপ শেরিডান এখানে আগমন করেন। তখন ১০,০০০ লোক তাঁকে স্বাগত জানান।
১৮৮৪ সালে এখানে পানিচালিত বিদ্যুৎ উৎপাদন প্রক্রিয়া শুরু হয়। এটি ব্যবহার করে সড়কবাতি চালানো শুরু হয়।
১৮৯৪ সালে"মন্টপিলিয়ার নগর সনদ" জারি করা হয়। বার্লিন শহরের কিছু অংশ সংযোজনের জন্য ১৮৯৮ সালে এটি সংশোধন করা হয়। ১৯০০ ও ১৯১২ সালে এটি দ্বিতীয় ও তৃতীয়বার সংশোধন করা হয়।
১৯২৭ সালে এখানে ভয়াবহ বন্যা হয়, যাতে বাঁধ,সেতু,বাড়িঘর ও দোকানপাট ধ্বংস হয়। এসময় নদীর পানি স্বাভাবিক সীমার ১৩ ফুট উপর দিয়ে প্রবাহিত হচ্ছিল।
বন্যার পরে ভার্মন্ট শহরের উদ্ধার অভিযান ব্যাপক প্রশংসিত হয়। প্রেসিডেন্ট ক্যালভিন কুলিজ ভার্মন্টবাসীর উদ্যম লক্ষ্য করে খুশি হয়েছিলেন।
পরবর্তীতে ১৯৩৩ থেকে ১৯৩৫ সালে এখানে রাইটসভিল বাঁধ নির্মাণ করা হয়। ১৯৫৪ সালে বেইলি এভিনিউয়ে একটি সড়ক সেতু নির্মাণ করা হয় এবং শহরটিকে অটোমোবাইল চলাচলের উপযোগী করে পুনর্নির্মাণ করা হয়।
ভূগোল
আদমশুমারি অনুযায়ী মন্টপিলিয়ার শহরের আয়তন ১০.৩ বর্গমাইল (২৭ বর্গকিলোমিটার)। এর ১০.২ বর্গমাইল (২৬ বর্গকিলোমিটার) স্থল এবং বাকিটুকু জল। এর পশ্চিমে উইনুস্কি নদী অবস্থিত।
শহরের পশ্চিমে মিডলসেক্স, দক্ষিণে বার্লিন এবং উত্তর ও পূর্বে পূর্ব মন্টপিলিয়ার অবস্থিত।
জলবায়ু
মন্টপিলিয়ারের জলবায়ু আর্দ্র ধরনের। এর শীতকাল হয় দীর্ঘ এবং শরৎ ও বসন্তকাল হয় সংক্ষিপ্ত। প্রতিবছর গড়ে ৯৪.২ ইঞ্চি বা ২.৩৯ মিটার তুষারপাত হয়।
১৯৮১ সালের জানুয়ারিতে -৩৪ ডিগ্রি সর্বনিম্ন তাপমাত্রা ও ১৯৭৭ সালে ৯৭ ডিগ্রি ফারেনহাইট সর্বোচ্চ তাপমাত্রা রেকর্ড করা হয়।
প্রশাসন
ভার্মন্ট সিটি কাউন্সিল একজন মেয়র ও ছয়জন সাধারণ সদস্য নিয়ে গঠিত। নির্বাচিত সদস্যদের মেয়াদ দুই বছর। শহরের বাসিন্দাদের ভোটে দুই বছরের জন্য মেয়র নির্বাচিত হন। তিনি একজন নগর ব্যবস্থাপক নিয়োগ দেন, যিনি নগরীর প্রধান প্রশাসনিক কর্মকর্তা হিসেবে দায়িত্ব পালন করেন।
জনমিতি
২০১০ সালের আদমশুমারি অনুযায়ী মন্টপিলিয়ারের জনসংখ্যা ছিল ৭,৮৫৫। এর জনসংখ্যার ঘনত্ব ছিল প্রতি বর্গমাইলে ৭৮৪ জন। বাসিন্দাদের মধ্যে ৯৩.৭% শ্বেতাঙ্গ,১% আফ্রিকান আমেরিকান, ০.৩% আদিবাসী আমেরিকান, ২.২% এশিয়ান, ০.০১% প্রশান্ত মহাসাগরীয়। হিস্পানিক ও লাতিনোরা মোট জনসংখ্যার ২.১%।
বাসিন্দাদের গড় আয়ু ৪০ বছর। পুরুষ ও নারীদের সংখ্যার অনুপাত ১০০:৮৪.২।
শহরের মাথাপিছু আয় ২২,৫৯৯ মার্কিন ডলার। পুরুষদের মাথাপিছু আয় ৩৫,৯৫৭ মার্কিন ডলার ও নারীদের মাথাপিছু আয় ২৯,৪৪২ মার্কিন ডলার। পরিবারগুলোর মাথাপিছু আয় ৫১,৮১৮ মার্কিন ডলার।  ৭.২% পরিবার ও ৯.৮% বাসিন্দা দারিদ্র্যসীমার নিচে বসবাস করে।
অর্থনীতি
সরকার,উচ্চশিক্ষা ও পর্যটন মন্টপিলিয়ারের অর্থনীতির প্রাণ।
এখানে ন্যাশনাল লাইফ গ্রুপ নামে জীবনবীমা কোম্পানির সদর দপ্তর অবস্থিত। এখানে আরো কতগুলো বীমা কোম্পানির কার্যালয় রয়েছে।
খানাউরি
খানাউরি (Khanauri) ভারতের পাঞ্জাব রাজ্যের সানগ্রুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে খানাউরি শহরের জনসংখ্যা হল ১০,৯৭৭ জন। এর মধ্যে পুরুষ ৫৩% এবং নারী ৪৭%।
এই শহরের জনসংখ্যার ১৬% হল ৬ বছর বা তার কম বয়সী।
আইসিসি ক্রিকেট বিশ্বকাপ লিগ ২
আইসিসি ক্রিকেট বিশ্বকাপ লিগ ২ হচ্ছে একটি আন্তর্জাতিক ক্রিকেট প্রতিযোগিতা, যা একদিনের আন্তর্জাতিক নিয়মে অনুষ্ঠিত হবে এবং ২০১৯ সাল থেকে শুরু হওয়া তিন-লিগ ক্রিকেট বিশ্বকাপের বাছাইপর্ব পদ্ধতির দ্বিতীয় ধাপ। সাতটি দল অংশ গ্রহণ করে এবং এর মধ্যে কোন দল সরাসরি হয় আইসিসি বিশ্বকাপ বাছাইপর্ব-এ অগ্রসর অথবা বাছাইপর্বের যোগ্যতা অর্জনের জন্য দ্বিতীয় সুযোগ হিসাবে প্লে-অফ প্রতিযোগিতায় অগ্রসর। বাছাইপর্বের দুটি দল পরবর্তী ক্রিকেট বিশ্বকাপে খেলার যোগ্যতা অর্জন করবে। লিগ ২ ও বাছাই যোগ্যতা অর্জনের প্লে-অফ হচ্ছে মূলত আইসিসি বিশ্ব ক্রিকেট লিগ চ্যাম্পিয়নশিপ ও আইসিসি বিশ্ব ক্রিকেট লিগ দ্বিতীয় বিভাগ এর পরিবর্তিত রূপ। প্রথম আসরটি ছিল ২০১৯-২২.
দালজিত কৌর
দালজিত কৌর (জন্ম: ১৫ই নভেম্বর ১৯৮২) হলেন একজন ভারতীয় টেলিভিশন অভিনেত্রী। তিনি মূলত কুলবধুতে নিয়তি চরিত্রে, ইস পেয়ার কো কেয়া নাম দু?-এ অঞ্জলির চরিত্রে এবং কালা টিকা-এ মঞ্জরি চরিত্রে অভিনয় করে জনপ্রিয়তা অর্জন করেছেন। ২০১৯ সালে, তিনি তাঁর স্বামী শালীন ভানোটের সাথে স্টার প্লাসে প্রচারিত নৃত্য বিষয়ক আপাতবাস্তব টেলিভিশন অনুষ্ঠান নাচ বলিয়ে-এর ৪র্থ আসরে অংশ নিয়েছিলেন; যেখানে তাঁরা শিরোপা জয় করেছিলেন। ২০১৯ সালে, তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বসের ১৩তম আসরে একজন প্রতিযোগী হিসেবে অংশ নিয়েছিলেন; যেখানে তিনি ২১তম স্থান অধিকার করেছিলেন।
প্রারম্ভিক জীবন
দালজিত কৌর ১৯৮৮ সালের ১৫ই নভেম্বর তারিখে ভারতের পাঞ্জাবের লুধিয়ানায় জন্মগ্রহণ করেছেন। তিনি সেনাবাহিনীর সাথে সংযুক্ত একটি পরিবারে জন্মগ্রহণ করেছেন। তাঁর বাবা একজন অবসরপ্রাপ্ত কর্নেল এবং তাঁর বড় দুই বোন ভারতীয় সেনা আধিকারিক হিসাবে প্রতিরক্ষা পরিষেবায় কাজ করছেন।
ব্যক্তিগত জীবন
কুলবধুতে কাজ করার সময় দালজিত কৌর সর্বপ্রথম শালীন ভানোটের সাথে সাক্ষাৎ করেন। অতঃপর ২০০৯ সালের ৯ই ডিসেম্বর তারিখে তাঁরা বিবাহ বন্ধনে আবদ্ধ হয়েছিলেন। এই দম্পতির একটি ছেলে আছে। ২০১৫ সালে, তিনি শালীনের বিরুদ্ধে ঘরোয়া সহিংসতার অভিযোগ এনে বিবাহ বিচ্ছেদের আবেদন করেছিলেন।
পেশা
২০০৪ সালে, তিনি মিস পুনে-এর খেতাব অর্জন করার পাশাপাশি "মিস নেভি", "মিস মুম্বই" এবং "মিস মহারাষ্ট্র কুইন" সহ আরও অনেক প্রতিযোগিতার জয়লাভ করেছিলেন। তিনি জি টিভি তে প্রচারিত টেলিভিশন ধারাবাহিক মানশা-এ অভিনয় করার মাধ্যমে টেলিভিশন জগতে অভিষেক করেন। এরপরে তিনি সিআইডি, আহট ও রাত হোনে কো হ্যায়-এ অভিনয় করেছেন। ২০০৫ সালে, তিনি ক্যায়সা ইয়ে পেয়ার হ্যায় নামক টেলিভিশন ধারাবাহিকে একটি বিশেষ চরিত্রে অভিনয় করেছেন। কুলবধু নামক ধারাবাহিকে তিনি নিয়তি নামক কেন্দ্রীয় চরিত্রে অভিনয় করেছেন, যে যোধপুর পরিবারের রাজকন্যা ছিল।
কুলবধু-র হঠাৎ সমাপ্তির পরে, দালজিত ছুনা হ্যায় আসমান নামক ধারাবাহিকে শিখা নামক চরিত্রে অভিনয় করেছেন। ২০০৭ থেকে ২০০৯ সাল পর্যন্ত স্টার প্লাসে প্রচারিত টেলিভিশন ধারাবাহিক সন্তান-এ তিনি অভিনয় করেছেন। অতঃপর ২০০৮ সালে, তিনি নৃত্য বিষয়ক জনপ্রিয় আপাতবাস্তব টেলিভিশন অনুষ্ঠান নাচ বলিয়ে-এর চতুর্থ আসরে অংশগ্রহণ করেছেন, তিনি এই অনুষ্ঠানে তাঁর স্বামী শালীন ভানোটের সাথে অংশ নিয়েছিলেন। ২০০৯ সালের ১লা ফেব্রুয়ারি তারিখে, তাঁরা এই অনুষ্ঠানের শিরোপা জয় করেন। অতঃপর ২০১১ সালে, তিনি স্টার প্লাসে প্রচারিত জনপ্রিয় টেলিভিশন ধারাবাহিক ইস পেয়ার কো কেয়া নাম দু?-এ অভিনয় করেছেন; যেখানে তিনি কেন্দ্রীয় চরিত্র অর্ণবের বোন অঞ্জলির চরিত্রে অভিনয় করেছেন।
ডোমার সদর ইউনিয়ন
ডোমার সদর ইউনিয়ন বাংলাদেশের নীলফামারী জেলার ডোমার উপজেলার অন্তর্গত একটি ইউনিয়ন।
প্রশাসনিক এলাকা
ডোমার সদর ইউনিয়নটি ৪টি মৌজা নিয়ে গঠিত। মৌজা সমূহ ৯টি প্রশাসনিক ওয়ার্ডে বিভক্ত।
মনতাজুর রহমান আকবর
মনতাজুর রহমান  আকবর (জন্ম: ৩১ জুলাই, ১৯৫৭) হলেন একজন বাংলাদেশী চলচ্চিত্র পরিচালক, চিত্রনাট্যকার, প্রযোজক, সমাজকর্মী ও একজন বীর মুক্তিযোদ্ধা।  তিনি মারপিট ও প্রণয়ধর্মী চলচ্চিত্র পরিচালনার জন্য পরিচিত। তিনি মান্নার সঙ্গে ২২টি, ডিপজলের সাথে ২১টি এবং আব্দুল্লাহ জহির বাবুর সঙ্গে ৪৬টি চলচ্চিত্রে কাজ করেছেন। এছাড়াও তার চলচ্চিত্রের মাধ্যমে ডিপজল, সাদিকা পারভিন পপি, কেয়া, রিয়া সেন, শাকিবা, সংগীতা, অন্তরা বিশ্বাস, আকাশ খান এবং পুষ্পিতা পপির মতো অভিনেতাদের চলচ্চিত্রে আবির্ভাব ঘটে। তিনি  প্যানারোমা মুভিজ, নয়ন-আপন প্রডাকশন, স্টারপ্লাস, প্রচেষ্টা, ড্রামা সার্কেল, চলতে চলতে এবং ফার্নিচার ভিলেজের প্রতিষ্ঠিতা।
তার পরিচালিত চাকর, কুলি, শান্ত কেন মাস্তান, কুখ্যাত খুনী, মাস্তানের উপর মাস্তান চলচ্চিত্রগুলো বাংলাদেশের সর্বাধিক ব্যবসাসফল চলচ্চিত্রসমূহের মধ্যে অন্যতম।
প্রারম্ভিক জীবন
মনতাজুর রহমান আকবর তার গ্রামের বাড়ি জয়পুরহাট জেলার আক্কেলপুর। আক্কেলপুরে আকবরের বাবার তখন মৎস আড়ত ছিলো এবং ইউনিয়ন পরিষদের মেম্বার। তার মা রুপজান বিবি গৃহিণী। আকবর ১৯৭৮ সালে ১৩ মার্চ মরিয়ম রহমানকে বিয়ে করেন, তার তিন ছেলে, বড় ছেলে অপু মনোয়ার একাত্তর টিভি র নিউজরুম সম্পাদক। আকবর পড়াশুনার পাশাপাশি বাবার ব্যবসার জন্য বিভিন্ন এলকায় যেতেন। বাবার ব্যবসায় দেখার পাশাপাশি কলেজের থিয়েটারের সাথে যুক্ত ছিলেন। আকবর ১৯৭৩ সালে মেট্রিক পাস করেন আক্কেলপুর এফ ইউ পাইলট হাই স্কুল থেকে এবং ১৯৭৫ সালে ইন্টারমেডিয়েট পাস করেন আক্কেলপুর এম আর ডিগ্রী কলেজ থেকে। কলেজে পড়াকালীন থিয়েটার পরিচালনা করতেন সারা বছর ধরে। তিনি স্থানীয় বেশ কিছু ক্লাব তন্মধ্যে আক্কেলপুর আদর্শ ক্লাব, আক্কেলপুর এমআর কলেজ ক্লাব, চান্তারা ক্লাবের সদস্য ছিলেন। বেশ কিছু থিয়েটার এর অন্যতম সংগঠক হিসাবে কাজ করেন। তিনি ১৯৭৭ সালে রাজশাহী এডুকেশন বোর্ড এর অধীনে জয়পুরহাট ডিগ্রী কলেজ থেকে বি.এ.পাস করেন।
উন্নয়নমূলক কর্মকাণ্ড
মনতাজুর রহমান আকবর ২০০০ সালে তার গ্রামের বাড়ি জয়পুরহাটে উন্নয়নমূলক কাজ করার জন্য আত্মীয়-স্বজনদের সহযোগিতায় প্রচেষ্টা নামক এনজিও প্রতিষ্ঠা করেন। এনজিও ফোরাম, ডেমোক্রেসি ওয়াচ এর মত দাতা সংস্থার সহযোগিতায় স্যানিটেশন কার্যক্রম পরিচালনা করে।
স্বাধীনতা যুদ্ধে অবদান
তিনি ছাত্র জীবনে আক্কেলপুর থানা সংসদে ছাত্র ইউনিয়নে যোগ দেন। সেখান থেকে যুদ্ধে যাওয়ার সাহস পান। মনতাজুর রহমান আকবর যুদ্ধ চলাকালে পানিখনি শিলিগুড়িতে প্রশিক্ষণ নেন। তিনি সেক্টর কমান্ডার কাজী নূরুজ্জামান-এর অধীনে ১৯৭১ সালে ৭ নম্বর সেক্টরে বাংলাদেশের স্বাধীনতা যুদ্ধে অংশগ্রহণ করেন, গ্রুপ কমান্ডার ছিলো সাইদুর রহমান।
কর্মজীবন
মনতাজুর রহমান আকবর ১৯৭৩ থেকে ১৯৭৮ সাল পর্যন্ত বিভিন্ন মঞ্চদলের নাটকে নির্দেশনা দেন। কলেজ জীবনের এই সময়ে মঞ্চ-নাট্য পরিচালক হিসেবে কাজ করেন। তিনি এসময় আক্কেলপুর আদর্শ ক্লাব, আক্কেলপুর এমআর কলেজ ক্লাব, চান্তারা ক্লাবের হয়ে অনেকগুলো নাটক পরিচালনা করেন, যেগুলো মধ্যে মালার প্রেম, নবাব সিরাজ-উদ-দৌলা অন্যতম।
আকবর সহকারী পরিচালক হিসাবে তার কর্মজীবন শুরু করেন। তিনি ১৯৮০ সালে পরিচালক আজিজুর রহমানের সহকারী হিসেবে ছুটির ঘণ্টা চলচ্চিত্রে প্রথম কাজ করেন। পরবর্তীতে তার সহকারী হিসেবে ১৯৮১ সালে জনতা এক্সপ্রেস, মহানগর, সোনার তরী, ১৯৮২ সালে যন্তর মন্তর, ১৯৮৩ সালে মেহমান এবং ১৯৮৪ সালে মায়ের আঁচল চলচ্চিত্রে কাজ করেন। মতিন রহমানের সহকারী হিসেবে ১৯৮৩ সালে লাল কাজল, ১৯৮৯ সালে বীরঙ্গনা সখিনা ও ১৯৯২ সালে রাধা কৃষ্ণ চলচ্চিত্রে কাজ করেন। এছাড়াও তিনি জিল্লুর রহমানের মিস লোলিতা, আঁচল বন্দী, শুকতারা ও তকদিরের খেলা, নারায়ণ ঘোষ মিতার সুখের সংসার, আফতাব খান টুলুর দুনিয়া, এবং সাইফুল আজম কাশেমের দুনিয়াদারি চলচ্চিত্রে সহকারী পরিচালক হিসেবে কাজ করেন।
আকবর ১৯৯১ সালে মুক্তিপ্রাপ্ত ন্যায় যুদ্ধ পরিচালনার মাধ্যমে তার পরিচালক হিসাবে অভিষেক ঘটে, এতে প্রধান চরিত্রে অভিনয় করেন ইলিয়াস কাঞ্চন ও সুচরিতা। যদিও আকবর পরিচালিত প্রথম চলচ্চিত্র টাকার পাহাড়, যা ১৯৯৩ সালে মুক্তি পেয়েছিল। পরের বছর জনপ্রিয় জুটি ইলিয়াস কাঞ্চন ও দিতিকে নিয়ে নির্মাণ করেন চাকর, ৬০ লাখ টাকা বাজেটের ছবিটি সেই সময় ২ কোটি টাকা আয় করে ১৯৯২ সালের টপ চার্টে উঠে আসে। এরপর সেই সময়ের নাম করা প্রযোজনা প্রতিষ্ঠান আলমগির পিকচারস থেকে ডাক পরে তার, এই প্রডাকশনের ব্যানারে নির্মাণ করেন অভিনেতা মান্নাকে নিয়ে তার প্রথম চলচ্চিত্র প্রেম দিওয়ানা (১৯৯৩)। এতে মান্নার বিপরীতে অভিনয় করেন চম্পা। ছবিটি ব্যবসাসফল হলে এই জুটিকে নিয়ে নির্মাণ করেন ডিসকো ডান্সার (১৯৯৪), বশিরা (১৯৯৫), বাবার আদেশ (১৯৯৫) ও খলনায়ক (১৯৯৬), ১৯৯৬ সালে মৌসুমিকে নিয়ে নির্মাণ করেন লেডি একশান চলচ্চিত্র বাঘিনি কন্যা, মান্নাকে নিয়ে খলনায়ক, ওমরসানি ও আমিন খানকে নিয়ে শয়তান মানুষ। ১৯৯৭ সালে আমার মা, অন্ধ ভালোবাসা ও ঈদুল ফিতরে মুক্তি পায় তার পরিচালিত কুলি। এই ছায়াছবির মাধ্যমে অভিষেক হয় চিত্রনায়িকা পপির, ছবিটি ৭ কোটি টাকা আয় করে। পরবর্তীতে আকবর পপিকে নিয়ে নির্মাণ করেন কে আমার বাবা (১৯৯৯), ভয়ঙ্কর সন্ত্রাসী (২০০১), ও লেডি অ্যাকশন ছায়াছবি বস্তির রানী সুরিয়া (২০০৪)। ১৯৯৮ সালে মান্না অভিনীত শান্ত কেন মাস্তান ব্যবসাসফল হয়, ছবিটি ৯০ লাখ টাকা বাজেটে নির্মিত হয়ে ৮ কোটি টাকা আয় করে একই বছর তিনি বাংলাদেশ ও ভারতের যৌথ প্রযোজনায় নির্মাণ করেন মনের মত মন। এতে অভিনয় করেন বাংলাদেশের আমিন খান এবং ভারতের মোহিনী ও ভিক্টর ব্যানার্জি। ছায়াছবিটি ভারতের ওড়িশা রাজ্যে ওড়িয়া ভাষায় রাজা রানী নামে মুক্তি পায়।
২০০০ সালে বাংলাদেশ ও ভারতের যৌথ প্রযোজনায় নির্মাণ করেন মনে পড়ে তোমাকে। এতে প্রথমবারের মত বাংলাদেশী ও বাংলা ছায়াছবিতে অভিনয় করেন কলকাতার অভিনেত্রী রিয়া সেন। প্যানারোমা মুভিজের ব্যানারে প্রযোজনা ও পরিচালনা করেন কুখ্যাত খুনি, ছবিটি সেই বছর ব্লকবাস্টার হয়, ৯০ লাখ বাজেটের ছবিটি ব্যবস্যা করে সাড়ে ৩ কোটি টাকা। মিরপুর গাবতলিতে এই ছবির প্রিন্ট ছিনতায় হয়ে যায়, পরে নতুন করে প্রিন্ট করে দিতে হয়। এই বছর মুক্তি পায় আরমান প্রডাকশনের গুন্ডা নাম্বার ওয়ান, এই ছবিটিও ব্লকবাস্টার ব্যবস্যা করে।
২০০১ সালে তিনি পরিচালনা করেন কঠিন বাস্তব, রিয়াজ, আমিন খান ও কেয়া অভিনীত ছায়াছবিটি এই বছর হিট সিনেমার তালিকায় নাম লেখায়। এটি চিত্রনায়িকা কেয়া র প্রথম চলচ্চিত্র। ইলিয়াস কাঞ্চন ও ঋতুপর্ণা সেনগুপ্ত কে নিয়ে নির্মাণ করেন চেয়ারম্যান। চলচ্চিত্রের পাশাপাশি ব্যবসা করার জন্য মননিবেশ করেন। তিনি কলেজ জীবনে বাবার ব্যবসা দেখাশুনা করতেন। তার বাবার মাছের আড়ত থাকার সুবাদে বিভন্ন্য এলাকায় চলাফেরা করা এবং ব্যবসায়িক অভিজ্ঞতা ছিলো। চলচ্চিত্র ব্যবস্যার ভাটা পরায় তিনি (২০০১ - ২০১৪) সালে জয়পুরহাটে অপু ইলেকট্রনিক্স বাজার নামে ওয়াল্টন কোম্পানির ডিস্ট্রিবিউশন নেন। ২০০২ সালে প্যানারোমা মুভিজের ব্যানারে প্রযোজনা ও পরিচালনা করেন ভয়ানক সংঘর্ষ। ২০০৩ সালে টপ সম্রাট, কঠিন সীমার, বউয়ের সম্মান, বিগ বস পরিচালনা করেন, বিগ বস চলচ্চিত্র একটি গানের কথাও লিখেছেন তিনি, বাঁচাও, টপ সম্রাট প্যানারোমা মুভিজের ব্যানারে প্রযোজনাও করেন। ২০০৪ সালে মুক্তি পায় আমিন খান অভিনীত জীবনের গ্যারান্টি নাই  ও ভন্ড নেতা এবং মান্না ও মৌসুমী অভিনীত ভাইয়ের শত্রু ভাই। ২০০৫ সালে একশ্যান লেডি প্রযোজনা ও পরিচালনা করেন, পারভেজ ফিল্মসের ভয়ংকর রাজা পরিচালনা করেন। ২০০৬ সালে নয়ন-আপন প্রডাকশন নামে প্রডাকশন কোম্পানি খোলেন, যার ব্যানারে ২০০৬ সিসটেম এবং ২০০৭ সালে নিষিদ্ধ প্রেম প্রযোজনা করেন তার স্ত্রী মরিয়ম রহমান।  ২০০৮ সালে স্টারপ্লাসের ব্যানারে এককভাবে প্রযোজনা করেন বাবার জন্য যুদ্ধ। এটি ছিল মান্নাকে নিয়ে নির্মিত শেষ ছায়াছবি। ছায়াছবিটি ব্যবসাসফলতা লাভ করে। ২০০৯ সালে ডিপজল ও রেসিকে নিয়ে নির্মাণ করেন কাজের মানুষ। ছায়াছবিটি সমালোচকদের প্রশংসা অর্জন করে এবং তিনি জনতার নিঃস্বার্থ পারসোনালিটি অ্যাওয়ার্ডে সেরা পরিচালকের পুরস্কার অর্জন করেন। একই বছর রিয়াজ ও শাবনূর জুটিকে নিয়ে নির্মাণ করেন রোমান্টিক ঘরানার তুমি আমার স্বামী, তিনি ২০০৯ সালে এনটিভিতে প্রচারিত ট্যালেন্ট হান্ট শো সুপার হিরো সুপার হিরোইন অনুষ্ঠানের বিচারক। ২০১০ সালে সঙ্গীতশিল্পী এসডি রুবেল ও শাবনূরকে নিয়ে নির্মাণ করেন এভাবেই ভালোবাসা হয় পরিচালনা ও স্টারপ্লাসের ব্যানারে প্রযোজনা ও পরিচালনা করেন শাকিব খান অভিনীত টপ হিরো। এছাড়া ডিপজল ও রেসীকে নিয়ে নির্মাণ করেন রিকশাওয়ালার ছেলে ও মায়ের চোখ।
২০১১ সালে আকবর ডিপজল ও রেসীকে নিয়ে নির্মাণ করেন ছোট্ট সংসার ও ডিপজল, রেসী ও নিপুণকে নিয়ে নির্মাণ করেন বাজারের কুলি। ছায়াছবিটি ব্যবসাসফল হয়, জি বাংলা র মিরাক্কেল আক্কেল চ্যালেঞ্জার অনুষ্ঠানের বাংলাদেশী অডিশনের বিচারক। ২০১৩ সালে মাহিয়া মাহী ও বাপ্পি চৌধুরী জুটিকে নিয়ে নির্মাণ করেন তবুও ভালোবাসি, আকবর চলচ্চিত্রের পাশাপাশি টেলিভিশন নাটকও পরিচালনা করেছেন তিনি ২০১৩ সালে পাখাল নাটক পরিচালনা করেন। এক ঘণ্টার নাটকটি এই বছর ঈদুল ফিতরে মোহনা টেলিভিশনে প্রচারিত হয়, একুশে টেলিভিশনের ভয়েজ অফ দ্য ন্যাশন অনুষ্ঠানের বিচারকের দায়িত্ব পালন করেন। ২০১৪ সালে প্রযোজনা ও পরিচালনা করেন আগে যদি জানতাম তুই হবি পর, গ্রামীণ পটভূমিতে নির্মিত ত্রিভুজ প্রেমের এই ছায়াছবিতে অভিনয় করেন অভি, পুষ্পিতা পপি ও আরিয়ান শাহ, এটি তিন জনেরই প্রথম ছায়াছবি।  এই বছর পরিচালনা করেন ধারাবাহিক নাটক পাখি এবং মানুষেরা, নাটকটি চ্যানেল আই-এ প্রচারিত হয়, জয়পুরহাটে মরিয়ম ট্রেডারস নামে প্রান কোম্পানির ডিস্ট্রিবিউশন নেন। এছাড়া একই বছরে পরিচালনা করেন মাই নেম ইজ সিমি।
২০১৫ সালে পরিচালনা ও প্রযোজনা করেন আকাশ খান ও আঁচলকে নিয়ে বোঝেনা সে বোঝেনা, ২০১৫ সালে ফার্নিচার ভিলেজ নামে ফার্নিচারের নিজস্ব একটি ব্রান্ড দাড় করান, (২০১৬ - ২০১৭) সালে চলতে চলতে নামে একটি ফ্যাশন হাউজ খোলেন। ২০১৬ সালে ইউনাটেড ক্লাবের প্রযোজনায় নবাব সিরাজ-উদ-দৌলা নাটকটি পূণরায় নির্দেশনা দেন তিনি।  ২০১৭ সালে তিনি দুলাভাই জিন্দাবাদ চলচ্চিত্রটি পরিচালনা করেন। এতে শ্রেষ্ঠাংশে অভিনয় করেন ডিপজল, মৌসুমী, বাপ্পি চৌধুরী ও বিদ্যা সিনহা সাহা মীম। এই ছবির মাধ্যমে প্রায় ১২ বছর পর আকবরের ছবিতে কাজ করেন মৌসুমী।   ২০১৮ সালে জয়পুরহাটে ড্রামা সার্কেল নামে একটি মঞ্চদল প্রতিষ্ঠা করেন, যার প্রথম নাটক ছিল স্বাধীনতা আমার মা। ২০১৯ সালে আরটিভি তে প্রচার পায় তার নাটক কুয়াশা। আকবর ২০২০ সালের অক্টোবর থেকে মোহনা টিভি র প্রজোযনায় ২০ লাখ টাকায় আয়না ও কাজের ছেলে নির্মাণের মাধ্যমে নতুনভাবে স্বল্প বাজেটে চলচ্চিত্র নির্মাণের ধারাটির সূত্রপাত করেছেন।  ৭ ডিসেম্বর ২০২১ থেকে কাজী সাহেবের তিন পুত্র ইউটিউব মুক্তি পায়। ৯ জুন ২০২৩, ২১টা হলে এ মুক্তি পায় যেমন জামাই তেমন বউ।
ম্যাথিউ শর্ট
ম্যাথিউ ভেরি "ম্যাট" উইলিয়াম শর্ট (জন্ম ৮ নভেম্বর ১৯৯৫) একজন অস্ট্রেলিয়ান ক্রিকেটার। তিনি অস্ট্রেলিয়ান ঘরোয়া ক্রিকেটে ভিক্টোরিয়ার প্রতিনিধিত্ব করেন এবং বিগ ব্যাশ লীগে (বিবিএল) অ্যাডিলেড স্ট্রাইকার্সের হয়ে খেলেন। এর আগে তিনি মেলবোর্ন রেনিগেডসের হয়ে খেলেছেন।
২০১৪ সালে অস্ট্রেলিয়া এ টিম চারদেশীয় সিরিজের অংশ হিসাবে দক্ষিণ আফ্রিকা এ এর বিপক্ষে অস্ট্রেলিয়া জাতীয় পারফরম্যান্স স্কোয়াডের হয়ে ২০ জুলাই ২০১৪ তারিখে শর্ট তার একদিনের ক্রিকেটে অভিষেক হয়। ২৯ অক্টোবর ২০১৫ তারিখে নিউজিল্যান্ডের অস্ট্রেলিয়া সফরের অংশ হিসেবে নিউজিল্যান্ডের বিপক্ষে একটি সফর ম্যাচে ক্রিকেট অস্ট্রেলিয়া একাদশের হয়ে প্রথম-শ্রেণীর ক্রিকেটে অভিষেক হয়। তিনি ২০১৭ সালের নভেম্বরের মাঝামাঝি সময়ে টাউনসভিলে ইংল্যান্ডের বিরুদ্ধে একটি সফর ম্যাচে ক্রিকেট অস্ট্রেলিয়া একাদশের হয়ে খেলে তার প্রথম প্রথম-শ্রেণীর সেঞ্চুরি করেন, প্রথম ইনিংসে ৫১ রান করেন এবং তারপরে দ্বিতীয়টিতে অপরাজিত ১৩৪ রান করেন। বল হাতে তিনিও নেন ৪/১০৩।
২০২৩ সালের মার্চ মাসে, জনি বেয়ারস্টোর ইনজুরির বদলি হিসেবে ২০২৩ ইন্ডিয়ান প্রিমিয়ার লিগের জন্য পাঞ্জাব কিংস তাকে নিয়ে আসে।
খিলাড়ি (২০২২-এর চলচ্চিত্র)
খিলাড়ি হল রমেশ বর্মার পরিচালিত ২০২২ সালে মুক্তিপ্রাপ্ত ভারতীয় তেলেগু ভাষার অপরাধ এবং মারপিটধর্মী চলচ্চিত্র। চলচ্চিত্রটির প্রযোজনা করেন সত্যনারায়ণ কোনেরু। এতে অভিনয়ে করেন রবি তেজা, অর্জুন সারজা, উন্নি মুকুন্দন, মীনাক্ষী চৌধুরী এবং ডিম্পল হায়াথি। প্রথমে ২০২১ সালের ২৮ মে তারিখকে চলচ্চিত্রটির মুক্তির তারিখ ঠিক করা হয়। পরে কোভিড-১৯ মহামারীর কারণে চলচ্চিত্রটির মুক্তির তারিখ মুলতুবি করা হয়। চলচ্চিত্রটির সাউন্ডট্র্যাক ও স্কোর করেন দেবী শ্রী প্রসাদ। চলচ্চিত্রটি ১১ ফেব্রুয়ারি ২০২২ সালে মুক্তি পায়।
নির্মাণ
রবি তেজা চলচ্চিত্রটিতে দ্বৈত ভূমিকায় অভিনয় করবেন বলে জানানো হয়। ডিম্পল হায়াথি এবং মীনাক্ষী চৌধুরী চলচ্চিত্রটিতে প্রধান ভূমিকায় থাকেন। ২০২০ সালের নভেম্বর মাসে চলচ্চিত্রটির প্রথম চিত্রগ্রহণ শুরু হয়। ২০২১ সালের এপ্রিল-মে মাসের দিন গুলিতে ইতালিতে মারপিটের দৃশ্য গুলি ধারণ করা হয়। করোনা ভাইরাস মহামারীর জন্য ২০২১ সালের জুন মাসে চলচ্চিত্রটির বাকি কাজ করা হয়।
২০২১ সালের ডিসেম্বরে অর্জুন সারজা নির্মাণে যোগ দেন। জানা যায় যে উন্নি মুকুন্দনকে ২০২১ সালের জানুয়ারিতে একটি গুরুত্বপূর্ণ চরিত্র দেওয়া হয়েছিল। চলচ্চিত্রটির সঙ্গীত রচনা করেন দেবী শ্রী প্রসাদ।
মুক্তি
প্রথমে ছবিটির মুক্তির দিন ধার্য করা হয় ২০২১ সালের ২৮ মে তারিখকে। ভারতে কোভিড-১৯ মহামারীর কারণে ছবিটির মুক্তি দিন স্থগিত করা হয়। নির্মাতারা অবশ্য ঘোষণা করেন যে, চলচ্চিত্রটি শুধুমাত্র প্রেক্ষাগৃহে মুক্তি পাবে। চলচ্চিত্রটি ২০২২ সালের ১১ ফেব্রুয়ারি মুক্তি পায়। একই দিনে ডাবকৃত হিন্দি সংস্করণও মুক্তি পায়।
পুনর্নির্মাণ
২০২১ সালের জুন মাসের শুরুতে বলিউড অভিনেতা সালমান খান চলচ্চিত্রটির হিন্দি সংস্করণ নির্মাণের অধিকার কিনেন।
রাজেশ বিনায়করাও ক্ষীরসাগর
রাজেশ বিনায়করাও ক্ষীরসাগর (राजेश विनायकराव क्षीरसागर) মহারাষ্ট্রের কোলহাপুর জেলার একজন শিবসেনা রাজনীতিবিদ। তিনি মহারাষ্ট্র রাজ্য পরিকল্পনা কমিশনের নির্বাহী সভাপতি। তিনি মহারাষ্ট্র বিধানসভায় কোলহাপুর উত্তর (বিধানসভা কেন্দ্র) আসনের প্রতিনিধিত্ব করেন। তিনি ২০০৯ এবং ২০১৪ সালের জন্য মহারাষ্ট্র বিধানসভায় ২ মেয়াদে নির্বাচিত হয়েছেন
বীরগঞ্জ জাতীয় উদ্যান
বীরগঞ্জ জাতীয় উদ্যান বাংলাদেশের দিনাজপুর জেলার বীরগঞ্জ উপজেলায় অবস্থিত একটি জাতীয় উদ্যান। ২০১১ সালের ২৪ ডিসেম্বর এটি প্রতিষ্ঠিত হয়। ১৬৮.৫৬ হেক্টর  জমি নিয়ে এই জাতীয় উদ্যানটি গঠিত।
প্রাণ বৈচিত্র্য
বীরগঞ্জ জাতীয় উদ্যানে বিভিন্ন প্রজাতির বৃক্ষ যেমন শাল, বেত, বাশ, শিমুল, শিশু, সোনালু দেখতে পাওয়া যায়। তবে শাল হচ্ছে এই জঙ্গলের প্রধান বৃক্ষ। এছাড়া এই উদ্যানে বিভিন্ন প্রজাতির পাখি, সাপ, স্বরীসৃপ ইত্যাদি রয়েছে।
ভূপ্রকৃতি
এই শালবনের পাশ দিয়ে ঢেপা নদী বয়ে গেছে।
ডাবল ফলস ঝর্ণা
ডাবল ফলস বা ত্লাবং ঝর্ণা, বান্দরবান জেলার রুমা উপজেলায় অবস্থিত। এটি দ্বৈত ঝর্ণা কিংবা জোড়া ঝর্ণা বা ক্লিবুং খাম নামেও পরিচিত। ত্লাবং একটি বম শব্দ। এর অর্থ “পানি ধরে রাখার বেসিন বা গর্ত”। প্রাংশা ও পাংখিয়াং নামক দুটি ঝিরি প্রবাহ পাশাপাশি মিলে এই ঝর্ণা প্রবাহিত হয়েছে। এই ঝর্ণা থেকেই পাথুরে রেমাক্রি খালের উৎপত্তি।
অবস্থান
এটি বম গ্রাম হতে মাত্র ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে অবস্থিত। সঠিক করে বলতে গেলে ত্লাবং ঝর্ণা সুংসাং পাড়ার নিচেই অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি।
ইতিহাস
সুংসাং পাড়ার বমদের থেকে জানা যায় যে, প্রায় ৩০-৪০ বছর আগে মিজোরামের পাহাড়ি সন্ত্রাসীরা মানুষ মেরে এই ঝর্নার উপর থেকে নিচে ফেলে দিত। বর্তমানে যেখানে সুংসাং পাড়া আর্মি ক্যাম্প অবস্থিত সেখানে ১৯৯০ এর দিকে মিজোরাম সন্ত্রাসীদের ঘাঁটি ছিল। সেসময় এরকম হত্যাকাণ্ডের ঘটনা অনেক ঘটেছে বলে জানা যায়।
আরও দেখুন
বাংলাদেশের জলপ্রপাতসমূহের তালিকা
মরক্কোর মসজিদের তালিকা
এটি মরক্কোর মসজিদগুলির ও ইসলামী কেন্দ্রের একটি তালিকা। ২০১৬ সালে আওকাফ ও ইসলামিক বিষয়ক মন্ত্রণালয়ের তথ্য অনুসারে, মরক্কোতে প্রায় ৪১,৪৪৭টি মসজিদ রয়েছে; যার মধ্যে ১৬,৪৮৯টি জুমআ মসজিদ এবং ১০,০৬১টি বিশেষভাবে সংস্কৃতিগতভাবে উল্লেখযোগ্য হিসেবে মনোনীত হয়েছে।
কোলাঘাট তাপবিদ্যুৎ কেন্দ্র
কোলাঘাট তাপবিদ্যুৎ কেন্দ্র পশ্চিম বঙ্গের একটি বড় তাপবিদ্যুৎ কেন্দ্র। এটি কলকাতা থেকে ৫৫ কিলোমিটার দূরে পূর্ব মেদিনীপুরের মেছেদায় অবস্থিত। পশ্চিমবঙ্গ বিদ্যুৎ উন্নয়ন নিগম লিমিটেড এটি পরিচালনা করে।
এই বিদ্যুৎ কেন্দ্রে ২১০ মেগাওয়াটের ৬টি ইউনিট আছে। এটি ১৯৮৪ থেকে ১৯৯৫ সালের মধ্যে দুই পর্যায় তৈরি।
ক্ষমতা
ইউনিট ভিত্তিক ক্ষমতা
ইসরায়েলে পতিতাবৃত্তি
ইসরায়েলে পতিতাবৃত্তি বৈধ, কিন্তু সংগঠিত আকারে পতিতাবৃত্তি, যেমনঃ পতিতালয় ইত্যাদি নিষিদ্ধ।
ইতিহাস
১৯৪৯ সালে ইসরায়েলে পতিতাবৃত্তি বৈধ ছিলো। যদিও ১৯৫৪ সাল পর্যন্ত সমকামী পতিতাবৃত্তি ছিল নিষিদ্ধ। তবে ১৯৬২ সালে ইন্ডোর পতিতাবৃত্তি নিষিদ্ধ, কিন্তু রাস্তায় পতিতাবৃত্তি নিষিদ্ধ ছিল না, এটি ইসরায়েলি ফৌজদারী আইন ১৯৬৬, ধারা ১৯৯-২০২ দ্বারা নিয়ন্ত্রিত ছিল। গৃহমধ্যস্থ পতিতাবৃত্তির ক্রমবর্ধমানতা অব্যাহত আছে। ১৯৭০ এর দশক পর্যন্ত এটিকে একটি বড় সমস্যা হিসাবে অনুভূত হয় নি।পতিতাবৃত্তি নীতিকে "নিখুঁত অবহেলা" হিসাবে বর্ণনা করা হয়েছিলো। ১৯৭৫ সালের তদন্ত (বেন-ইয়াটো) একে আইনসঙ্গত প্রস্তাব করেছিলো, কিন্তু এটি বাস্তবায়ন করা হয় নি।
১৯৯০ এর দশকে অন্যান্য দেশের মতো, নারী নির্যাতন, নারী পাচার একটি রাজনৈতিক বিষয় হয়ে ওঠে। ২০০৩ সালে, ইসরায়েল একটি আইন পাস করে, যা রাষ্ট্রকে পাচারের মুনাফা বাজেয়াপ্ত করার অনুমতি দেয়। কিন্তু নজরদারি গোষ্ঠী দাবি করে যে এটি খুব কমই কার্যকর।
২০০৭ সালে একটি বিজ্ঞাপনকে নিষিদ্ধ করা হয়। এটি নিয়ে অনেক বিতর্ক শুরু হয়।  ২০০৯ সালের ডিসেম্বর মাসে ইসরায়েলের সংসদে একটি বিল উত্থাপন করা হয়, যা ছিলো যৌন সংশ্লিষ্ট ক্রয় বিষয়ক।  ২০১২ সালের ফেব্রুয়ারি মাসে আরেকটি খসড়া বিল মন্ত্রিসভার অনুমোদন পেয়েছিলো।
অর্থনীতি
যৌন বাণিজ্য থেকে ইসরায়েল প্রতি বছর ৫০০ মিলিয়ন ডলার রাজস্ব আয় করে থাকে।
অভিবাসন
ইসরায়েল অভিবাসীদের একটি দেশ। এখানে অধিবাসীদের একটি বড় অংশ ইউরোপ থেকে আসা, বিশেষতঃ রাশিয়ান। অভিবাসী মেয়েরা সহজেই পতিতাদের অন্তর্ভুক্ত হয়ে পড়ে তাদের অর্থনৈতিক কষ্টের কারণে। ১৯৯০ এর দশকে রাশিয়া থেকে সোভিয়েত ইউনিয়ন থেকে যে ব্যাপকহারে অভিবাসী আসা শুরু হয়, তাদের মধ্যে পতিতাবৃত্তির হার অনেক বেশি। ২০০৫ সালের হিসেব অনুযায়ী ইসরায়েলে ১ হাজার রাশিয়ান মেয়ে পতিতাবৃত্তির সাথে জড়িত। তাদের বেশিরভাগকে মূলত তেল আবিব ও জেরুজালেমে দেখা যায়। ১৯৯১ থেকে ১৯৯৪ সাল পর্যন্ত, রাশিয়ান অভিবাসী দ্বারা পরিচালিত "ম্যাসেজ পার্লার্স" সংখ্যা ১৪ থেকে ১১১ পর্যন্ত বেড়েছে।
পাচার
মার্চ ২০০৫ সালের একটি সংসদীয় তদন্ত কমিটির মাধ্যমে প্রকাশিত ফলাফল অনুযায়ী, গত চার বছরে ৩০০০ থেকে ৫০০০ নারীকে ইসরায়েলে চোরাচালান করা হয়েছিল এবং তাদের পতিতা হিসেবে বিক্রি করা হয়েছে। বেশিরভাগ পতিতা ইউক্রেন, মোল্দাভিয়া, উজবেকিস্তান, চীন ও রাশিয়া থেকে এসেছিল এবং অনেককে মিসরের মাধ্যমে চোরাচালান করা হয়েছিল।
২০০৭ সালে, নেসেট কমিটির তথ্য অনুযায়ী সাম্প্রতিক বছরগুলোতে পাচারকারী নারীর সংখ্যা ১০০০ থেকে কমে এসেছে।  ২০০৭ সালে যুক্তরাষ্ট্র ইসরায়েলকে "টিয়ার ২" হিসেবে উল্লেখ করে, যার অর্থ হচ্ছে এটি পাচার দূর করার জন্য সম্পূর্ণভাবে আইন মেনে চলছে না।
রাজনীতি
বিভিন্ন গোষ্ঠী পতিতাবৃত্তি বৈধকরণ বা ক্রেতাদের অপরাধবোধকে সমর্থন করেছে। রক্ষনশীল ধর্মীয় রাজনৈতিক দলগুলি ক্রমাগত অনৈতিকতার ভিত্তিতে পতিতাবৃত্তি বৈধকরণের বিরোধিতা করেছে।
কার্ন কাউন্টি, ক্যালিফোর্নিয়া
কার্ন কাউন্টি ক্যালিফোর্নিয়ার বেকার্সফিল্ড মহানগর পরিসংখ্যান এলাকা নিয়ে গঠিত। কাউন্টিটি কেন্দ্রীয় উপত্যকার দক্ষিণ প্রান্তে বিস্তৃত। এটি ক্ষেত্রফল সহ পশ্চিমে উপকূল রেঞ্জের দক্ষিণ ঢাল ও পূর্ব সিয়েরা নেভাদার দক্ষিণ ঢাল ছাড়িয়ে রিজক্রেস্ট শহরের মোজাভে মরুভূমিতে বিস্তৃত। এর সবচেয়ে উত্তরের শহর হল ডেলানো, এবং এর দক্ষিণ প্রান্তটি ফ্রেজিয়ার পার্কের অতিক্রম করে এবং উত্তর প্রান্ত সমান্তরাল অ্যান্টিলোপ উপত্যকার পর্যন্ত বিস্তৃত।
ভূগোল
সংযোগ=//upload.wikimedia.org/wikipedia/commons/thumb/3/33/Kern_County%2C_California_%E2%80%93_Map_%28cropped%29.png/400px-Kern_County%2C_California_%E2%80%93_Map_%28cropped%29.png|বাম|থাম্ব|400x400পিক্সেল| কার্ন কাউন্টির মানচিত্র মার্কিন যুক্তরাষ্ট্রের আদমশুমারি ব্যুরো অনুসারে, কাউন্টির মোট আয়তন, যার মধ্যে হল ভূমিভাগ ও  (০.৪%) হল জলভাগ। এটি এলাকা অনুসারে ক্যালিফোর্নিয়ার তৃতীয় বৃহত্তম কাউন্টি। কাউন্টির সবচেয়ে উঁচু শিখর হল সমিল মাউন্টেন যার উচ্চতা ৮৮২২ ফুট। এর আয়তন প্রায় নিউ হ্যাম্পশায়ার রাজ্যের সমান; এটা প্রসারিত:
জোর (ছাপাখানার বিদ্যা)
ছাপাখানার বিদ্যায়, জোর হচ্ছে কোন একটি শব্দকে লেখাটির বাকি অক্ষরসমূহ হতে আলাদাভাবে লিখে চিহ্নিত করা। বক্তব্য প্রদানের সময় কোন শব্দের উপর জোরদানের সাথে এর মিল রয়েছে।
ফন্টের ধরন এবং প্রকরণ
মানব চোখ "লেখার অভ্যন্তরীন ঔজ্জ্বল্যের রকমফের" এর প্রতি বিশেষভাবে সংবেদনশীল। সুতরাং, বাক্যের অভ্যন্তরে কালো রঙএর ঔজ্জ্বল্যের উপর ভিত্তি করে জোর প্রদানের নির্দেশনা পাওয়া যায়। জোর প্রদানের আরেকটি কৌশল হলো ইটালিকস পদ্ধতি। ইটালিকস পদ্ধতি আলোর ঔজ্জ্বল্যের কোন প্রভাব নেই, এক্ষেত্রে অক্ষরগুলোকে ডানে অথবা বামে কাত করে লেখা হয়। এই দুটি পদ্ধতির যেকোনটি ব্যবহার করে (সাধারনত টাইপফেসে যেকোন একটি দেখা যায়), কোন শব্দকে আলাদাভাবে চিহ্নিত করা যায়। কোন অনুচ্ছেদে বিশেষ কোন বিষয়, যেমন বিদেশী ভাষা, বইয়ের নাম, ইত্যাদি বিষয়কে উল্লেখ করা যায়।
বোল্ড করার মাধ্যমে একটি শব্দকে আসেপাশের শব্দ থেকে আরো অধিক কালো করা যায়। এই পদ্ধতি ব্যবহার করে কোন শব্দকে আসেপাশের শব্দ থেকে বিশেষ করে উল্লেখ করা যায়। এভাবে চোখ বুলালেই গুরুত্বপূর্ণ শব্দ চোখে পড়ে। উদাহরণস্বরুপ, বিভিন্ন প্রকাশিত অভিধানে শব্দের নামকরণ বোল্ড করা হয়। তবে অন্য কোন ক্ষেত্রে বোল্ডের ব্যবহার থাকলে অনেক ক্ষেত্রে জোর প্রকাশ করতে লাইটফেস বা আরো চিকন অক্ষর ব্যবহার করা হয়। তবে এই পদ্ধতির ব্যবহার নগন্য।
অনেক ক্ষেত্রে জোর প্রকাশ করতে ছোটহাতের অক্ষর ব্যবহার করা হয়, বিশেষ করে কোন অনুচ্ছদের প্রথম লাইনে। এর সাথে ড্রপ ক্যাপও ব্যবহার করা হয়। পুস্তকতালিকায় ব্যক্তিগত নামের ক্ষেত্রে এই পদ্ধতির ব্যবহার রয়েছে।
অনুচ্ছেদের অক্ষরসমূহ যদি সেরিফ টাইপফেসে লেখা হয়, তাহলে কোন শব্দকে বিশেষায়িত করতে স্যান্স সেরিফ টাইপফেস ব্যবহার করা যায়। তবে এই ব্যবহার এখন সেকেলে বলে পরিচিত কারণ আধুনিক কম্পিউটার ভিত্তিক ছাপাখানা শিল্পে দুইটি ভিন্ন ফন্ট ব্যবহারের ফলে দুইটি লাইনের দুরত্ব বিচ্ছিন্ন হতে পারে। তবে কিছু ফন্ট সুপারফ্যামিলি ব্যবহার করে এ সমস্যা এড়ানো যায়, কিন্তু আধুনিক কম্পিউটারের সাথে এটি দেয়া হয়না। জাপানী ছাপাখানা শিল্পে এখনো এই পদ্ধতির ব্যবহার রয়েছে, কারণ ভারী মিঞ্চো অক্ষরগুলো বোল্ড করলে অস্পষ্ট হয়ে যায়।
এইসকল পদ্ধতিগুলোর মধ্যে, ইটালিকস, ছোট অক্ষর ও বড় অক্ষর প্রাচীন, এবং বোল্ড ও স্যান্স সেরিফ আধুনিক যা ১৯শ শতকে আবির্ভূত হয়।
বড় হাতের অক্ষরের ব্যবহার
মার্কিন যুক্তরাস্ট্রে নিম্নলিখিত ক্ষেত্রে বড়হাতের অক্ষর ব্যবহৃত হয় ব্রিটিশ প্রকাশকরা বড়হাতের অক্ষরের ব্যবহার অনেকাংশে কম করেন। শুধুমাত্র বইয়ের নাম বড় হাতে লেখা হয়।